עו"ד מלכיאל בלס בעל תואר ראשון ושני במשפטים מאוניברסיטת תל-אביב. עבודת מוסמך בנושא - "חופש הגישה למידע המוחזק בידי רשויות המינהל".
בעל תואר שני במינהל ציבורי מבית ספר קנדי לממשל, אוניברסיטת הרוורד (MC-MPA). שירת בענף הדין הבינלאומי בפרקליטות הצבאית. עו"ד בלס היה פרקליט בכיר במחלקת הבג"צים בפרקליטות המדינה, ומשנה ליועץ המשפטי לממשלה (ייעוץ). השתתף במשא ומתן בין ישראל ואש"ף לגבי הסכם עזה ויריחו והסכם הביניים הישראלי-פלסטיני בדבר הגדה המערבית ורצועת עזה. לימד קורסים - זכות הציבור לדעת ובית המשפט הגבוה לצדק בפקולטות למשפטים באוניברסיטת חיפה ובאוניברסיטה העברית. מלמד משפט ציבורי ואתיקה של עובדי ציבור בבית הספר למדיניות ציבורית וממשל באוניברסיטה העברית. חבר המועצה האקדמית של המרכז לאתיקה - משכנות שאננים.